proxectonos/corpus_dominio_legal_administrativo_tmp huggingface dataset:
11/09/2015 | Administración LocalMunicipal
Trazo
Delegación de funcións da Alcaldía por vacacións

Decreto de delegación de funcións do Sr. alcalde Ó ausentarme da localidade durante os días 7 a 18 de setembro de 2015, ambos inclusive, a tenor do regulado nos artigos 43 a 45 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, DECRETO: 1.°.–Que se outorga delegación das competencias legalmente atribuídas a esta Alcaldía, con excepción da presidencia de órganos colexiados, en favor do Sr. tenente de alcalde don Antonio Eugenio Lamas Pazos, durante los días 7 a 18 de setembro de 2015, ambos inclusive, por atoparse fora da localidade no período mencionado o Sr. alcalde.2.°.–Que se outorga delegación de competencias ó tenente de alcalde don José Liste Calviño para a autorización do matrimonio civil a celebrar con data 18/09/2015 perante a Alcaldía do Concello de Trazo.3.°.–Que se outorga delegación de competencias á concelleira dona Rosa María Landeira Ramas-Ríos para a autorización do matrimonio civil a celebrar con data 12/09/2015 perante a Alcaldía do Concello de Trazo.4.°.–Que se remita notificación do presente Decreto ós Sres. tenentes de alcalde e concelleira deste Concello, para o seu coñecemento e efectos oportunos, e copia do mesmo ó Boletín Oficial da Provincia. En Trazo, a 4 de setembro de 2015. O alcalde Asdo.: José Dafonte Varela
11/09/2015 | Administración LocalMunicipal
Brión
Edicto prezo público Carreira Pedestre 2015

A Xunta de Goberno Local en sesión ordinaria celebrada o 25 de agosto de 2015, a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, por unanimidade aprobou o prezo público, que se concreta nas seguintes tarifas: 1º) Prezo público para a asistencia á Carreira Pedestre do ano 2015, de acordo coa seguinte tarifa: Prezo público participante na actividade ………………….5,00 € O que se expón ao público para xeral coñecemento mediante anuncio no boletín oficial da provincia. Brión, 4 de setembro de 2015 O alcalde José Luis García García
11/09/2015 | Administración LocalMunicipal
Fene
Servizos Económicos e Tributarios
Aprobación definitiva de expediente modificativo de crédito SC 08/2015

Anuncio de aprobación definitiva de expediente de modificación de crédito Tendo quedado definitivamente aprobado polo Pleno deste Concello o expediente de suplemento de créditos 08/2015, por acordo adoptado en sesión celebrada o día 5 de agosto de 2015 e polo transcurso do prazo de 15 días de exposición ó público; en cumprimento do disposto no artigo 169.3 do RDL 2/2004 polo que se aproba o texto refundido da Lei reguladora das facendas locais, faise público que o orzamento do 2014, prorrogado ó 2015 trala entrada en vigor do devandito expediente, ascende á cantidade de 11.860.063,86 € no estado de gastos, correspondendo a cada capítulo de gasto as cantidades que de seguido se expresan segundo o seguinte detaie: O que se publica para ós efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Fene, 3 de setembro de 2015. O alcalde Asdo.: Juventino J. Trigo Rey
11/09/2015 | Administración LocalMunicipal
Boimorto
Aprobación inicial de expediente de modificación de créditos

ANUNCIO O Pleno municipal, en sesión extraordinaria de data 08/09/2015, acordou aprobar inicialmente o expediente de modificación de créditos n.º 10/2015 suplemento de crédito n.º 2/2015, por importe de 4.039,82 € e tramitar o expediente para a súa entrada en vigor aplicando o disposto no artigo 177 do texto refundido da Lei reguladora das facendas locais e no artigo 38 do Real decreto 500/1990, do 20 de abril, polo que se somete a exposición pública de quince días hábiles a partir da publicación no BOP, considerándose o acordo de aprobación inicial como definitivo de non presentarse reclamacións. O que se fai público aos efectos oportunos. Boimorto, 8 de setembro de 2015. O alcalde Asdo.: Gonzalo Concheiro Coello
11/09/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.50028. María Teresa Sesar Valiño. Concello de Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO D.ª María Teresa Sesar Valiño, con NIF XXXXXXXXX e enderezo rúa Santiago de Chile, n.º 11-13, portal 1, 2.ºC, solicita de Augas de Galicia a autorización de obras de rehabilitación dun inmoble no lugar de Lavacolla-O Pozo, parroquia de Sabugueira (San Paio), T. M. de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50028. As obras solicitadas atópanse na zona de policía do río Sionlla, nunha parcela identificada no plano n.º S-01 como finca rexistral 15022001083846 (15:79:0:0:519:9000 no SixPac) e cuxos lindes son: Norte: camiño público e parcela n.º 2.399 da concentración parcelaria de Sabugueira-Carballal. Sur: río Sionlla. Este: camiño público Oeste: parcela n.º 2.397 da concentración parcelaria de Sabugueira-Carballal. E descríbense no documento titulado “Proyecto básico de ejecución de rehabilitación de vivienda unifamiliar aislada”, datado en setembro de 2010. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 28 de agosto de 2015. O xefe do Servizo Territorial Ángel Gómez Rey
11/09/2015 | Administración LocalMunicipal
Arteixo
Servizos Económicos
Aprobación definitiva da modificación de créditos 18/2015

EDICTO Quedando definitivamente aprobado polo Pleno do Concello o expediente de modificación de créditos n.º 18/2015 (suplemento de créditos 3/2015 e crédito extraordinario 2/2015), dentro do vixente orzamento municipal, por un importe total de NOVECENTOS CORENTA E SEIS MIL CINCOCENTOS DOCE EUROS (946.512,00 €), financiado con baixas por anulación, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses, contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 3 de setembro de 2015. O ALCALDE Asdo.: Carlos Calvelo Martínez
11/09/2015 | Administración LocalMunicipal
A Capela
Exposición pública do padrón fiscal e do período de voluntaria da taxa de recollida e tratamento de RSU do 3.º trimestre de 2015

ANUNCIO Exposición pública do padrón fiscal e do período de pagamento en voluntaria da taxa de recollida e tratamento de RSU do 3.º trimestre do exercicio 2015 O padrón fiscal da taxa de prestación do servizo de recollida e tratamento de RSU, correspondente ao 3.º trimestre do exercicio 2015, foi aprobado por resolución da Alcaldía do día 2 de setembro de 2015. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei reguladora das facendas locais) no prazo dun mes, contado dende o seguinte ao da finalización do período de exposición pública do referido padrón fiscal. Contra a resolución recaída no recurso de reposición poderase interponer, diante do Xulgado do Contencioso-Administrativo competente, o recurso contencioso-administrativo no prazo de dous meses, contados dende o día seguinte ao da notificación da dita resolución. No caso de non recaer resolución alguna no prazo dun mes, contado dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos xurídicos establecidos nos artigos 43 3 44 da Lei 30/1992, do 26 de novembro, do réxime xurídico das administracións públicas e do procedemento administrativo común. Non obstante, se se considera convinte, poderase empregar e exercitar calquera outro recurso. A publicación no BOP do presente anuncio ten o carácter de notificación colectiva, ao amparo do previsto no artigo 102.3 da Lei 58/2003, do 17 de decembro, xeral tributaria. O período de pagamento en voluntaria será o comprendido entre os días 1 e 31 de outubro de 2015. Os contribuíntes poderán efecturar o pagamento da débeda tributaria do seguinte xeito: Na caixa da Casa do Concello en horario de oficinas. Na entidade colaboradora Abanca Corporación Bancaria, S. A., presentando o correspondente recibo. Os recibos domiciliados polos contribuíntes serán cargados directamente polas respectivas entidades bancarias na conta restrinxida de recadación que o concello ten designada para o efecto en Abanca Corporación Bancaria, S. A. Unha vez rematado o prazo de pagamento en voluntaria sinalado, os débitos non satisfeitos entrarán no período executivo, de acordó co establecido no artigo 161 da Lei 58/2003, do 17 de decembro, xeral tributaria, devengando os recargos e xuros de mora establecidos nos artigos 26 e 28 da referida norma. A Capela, 2 de setembro de 2015. O alcalde Manuel Meizoso López
11/09/2015 | Administración LocalMunicipal
Bergondo
Intervención
Aprobación definitiva da modificación de créditos número 3_SC do ano 2015, de suplemento de créditos, sobre o orzamento do Concello de Bergondo correspondente ó exercicio 2014 prorrogado para 2015

ANUNCIO DE APROBACIÓN DEFINITIVA Unha vez que foi aprobada inicialmente polo Pleno do Concello a “Modificación de créditos número 3_SC do ano 2015, de suplemento de créditos, sobre o orzamento do Concello de Bergondo correspondente ó exercicio 2014 prorrogado para 2015” na sesión realizada o día 13 de agosto de 2015, publicouse no Boletín Oficial da Provincia número 157, do 19 de agosto de 2015, o anuncio da súa exposición pública durante o prazo de quince (15) días, que transcorreron desde o día 20 de agosto de 2015 ata o 5 de setembro de 2015, ámbolos dous inclusive, segundo o que dispón o artigo 169 do Real Decreto Lexislativo 2/2004, do 5 de marzo, texto refundido da lei reguladora das facendas locais, e o artigo 20 do Real decreto 500/1990, do 20 de abril, non rexistrándose ningunha reclamación durante o citado prazo, polo que o acordo da aprobación inicial considérase definitivamente aprobado. En consecuencia e, segundo dispoñen os artigos 127 do RDL 781/1986, do 18 de abril, e 169.3 do TRLRFL, publícase a “Modificación de créditos número 3_SC do ano 2015, de suplemento de créditos, sobre o orzamento do Concello de Bergondo correspondente ó exercicio 2014 prorrogado para 2015” co seguinte resumo por capítulos: Bergondo, 8 de setembro de 2015. A alcaldesa Alejandra Pérez Máquez
11/09/2015 | Administración LocalMunicipal
Melide
Padróns fiscais 2015

EDICTO Aprobados na sesión da Xunta de Goberno Local do 30/07/2015 os padróns fiscais correspondentes ao exercicio 2015 seguintes: – Da taxa por entrada de vehículos a través de beirarrúas e reserva da vía pública para aparcamento exclusivo, parada de vehículos, carga e descarga de mercadorías de calquera clase. – Da taxa de recollida e tratamento de lixo. – Da taxa por instalación de postos, barracas, casetas de venda, espectáculos, atracción ou recreo, situados en terreos de uso público municipal. Unha vez expostos ao público (BOP número 150, do 10 de agosto de 2015) e non téndose presentado reclamación ningunha, quedan definitivamente aprobados. O que se fai público para xeral coñecemento, a efectos de notificación colectiva, nos termos que establece o artigo 102.3 da Lei 58/2003, do 17 de decembro, xeral tributaria. Contra o acordo referido que esgota a vía administrativa, cabe interpor recurso de reposición no prazo dun mes, contado a partir do seguinte a publicación do presente anuncio no Boletín Oficial da Provincia, ou ben o recurso contencioso-administrativo no prazo de dous meses. O recurso Contencioso-Administrativo interporase ante o Xulgado do Contencioso Administrativo, conforme o disposto nos artigos 10.1, 25.1 y 46 da Lei 29/1998, do 13 de xullo, reguladora da xurisdicción contencioso-administrativa. Todo elo sin perxuízo de que poida interponerse calquer outro recurso que estime oportuno en dereito. Melide, 4 de setembro de 2015. A alcaldesa M.ª Ángeles Vázquez Mejuto
11/09/2015 | Administración LocalMunicipal
Carballo
Convocatoria de axudas de estudos para alumnado de 2º Ciclo de Educacion Infantil e do Conservatorio Profesional de Musica de Carballo. Curso 2015-2016

Na sesión ordinaria da Xunta de Goberno Local do 31/08/2015 aprobáronse as Bases da Convocatoria de Axudas de Estudos para alumnado de 2º ciclo de educación infantil e do Conservatorio Profesional de Música de Carballo. Curso 2015-2016 O prazo para a presentación de solicitudes para esta Convocatoria é de 15 días hábiles contados dende o día seguinte á publicación deste anuncio no Boletín Oficial da Provincia. Carballo,3 de setembro de 2015 O ALCALDE EVENCIO FERRERO RODRÍGUEZ
11/09/2015 | Administración LocalMunicipal
Aranga
Secretaría - Intervención
Creación e composición da mesa permanente de contratación

EDICTO O Pleno municipal, na sesión que se celebrou o día 3 de setembro de 2015, acordou crear a mesa de contratación permanente, que quedou constituída polos seguintes membros: Presidente: D. Alberto Platas Álvarez. Vogais: D.ª Eva María Sánchez Brañas, D. Segundo Alfredo Rolando Javier Berta Van Bergen, D. Alejandro Pedro Maimir El Hamouchi e a secretaria-interventora da Corporación. Secretario: D. José Vázquez Santé. Aranga, 4 de setembro de 2015. O alcalde Asdo.: Alberto Platas Álvarez
11/09/2015 | Administración LocalMunicipal
Abegondo
Exposición pública da conta xeral 2014

EXPOSICIÓN PÚBLICA DA CONTA XERAL 2014 Formada e rendida a conta xeral correspondente ao orzamento 2014, e informada pola Comisión Especial de Contas o 03.09.2015, exponse ao público cos documentos que a xustifican, na Secretaría desta Corporación, durante quince (15) días hábiles, contados a partir do seguinte ao da inserción do presente anuncio no BOP, durante os cales, e oito (8) máis, os interesados poderán presentar reclamacións, reparos ou observacións que estimen pertinentes, de conformidade co disposto nos artigos 116 da Lei 7/1985, do 2 de abril, reguladora das bases do réxime local, e o artigo 212.3 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e demais disposicións concordantes. Abegondo, 3 de setembro de 2015. O alcalde José Antonio Santiso Miramontes
11/09/2015 | Administración LocalMunicipal
Fene
Servizos Económicos e Tributarios
Anuncio cobranza padron fiscal xuño 2015 de SAF a través da Lei de Dependencia e Programa Básico de Axuda no Fogar

Por Resolución da Alcaldía núm.1054/2015, de 01/09/2015, aprobáronse os padróns fiscais correspondentes ao mes de xuño do exercicio 2015 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: Dous meses contados a partir do día seguinte ao da finalización da exposición pública. Transcorrido este prazo, procederase a esixi-los xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 2 de setembro de 2015 O alcalde, Asdo. Juventino J. Trigo Rey
11/09/2015 | Administración LocalMunicipal
Arteixo
Servizos Económicos
Aprobación definitiva modificación da base 35ª das de execución do Orzamento do exercicio 2015

Quedando definitivamente aprobada polo Pleno do Concello a modificación da base 35ª das de execución do orzamento do exercicio 2015, de acordo co preceptuado e ó abeiro do disposto no artigo 169.3 do texto refundido da Lei reguladora das facendas locais, faise público que, despois desta modificación, a base de execución quedaría redactada do seguinte teor literal: 1.-Co fin de facerlle fronte aos compromisos asumidos por este concello en virtude de convenios interadministrativos e convenios con entidades privadas sen fin de lucro, con cargo aos créditos orzamentarios dos capítulos 4º e 7º do estado de gastos outorgaranse directamente as subvencións ou achegas acordadas, nos prazos establecidos nas cláusulas de cada convenio e tendo en conta os importes que figuran nos mesmos.2.- De conformidade co esixido polo artigo 22.2 da Lei 38/2003, de 17 de novembro, xeral de subvencións, enuméranse de seguido as entidades con un convenio asinado ou que se pretende asinar este exercicio e que reciben subvención nominativa: 3.-No suposto de que a 1 de xaneiro de 2016 non esté aprobado polo Pleno Municipal o orzamento correspondente a dito exercicio tal como establece o artigo 169.2 do R. D. L.2/2004, de 5 de marzo, o Pleno delega na Xunta de Goberno Local a aprobación da dotación orzamentaria para estas subvencións nominativas sempre e cando cumpran os requisitos seguintes: -Correspondan aos mesmos beneficiarios que no exercicio 2015. -Teñan a mesma finalidade que as recollidas no apartado 2 anterior. -O seu importe sexa igual ou inferior ao indicado en dito apartado. -O diferimiento na aprobación do orzamento municipal ocasione perxuizos en actividades de interés público e/ou estean determinadas por cursos ou temporadas. Esta delegación non exime da obriga de incluir ditas subvencions nominativas nas bases do orzamento para o exercicio 2016 a aprobar polo Pleno Municipal.4. Para a concesión directa doutras subvencións a entidades públicas ou a entidades privadas sen fin de lucro non recollidas expresamente nestas bases, con cargo a créditos orzamentarios dos capítulos 4º ou 7º do estado de gastos, estarase ao disposto na Ordenanza Xeral reguladora de concesión de Subvencións aprobada definitivamente polo Pleno municipal en sesión celebrada o 30 de abril de 2009.” Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 3 de setembro de 2015 O ALCALDE, Asdo. Carlos Calvelo Martínez
11/09/2015 | Administración LocalMunicipal
Irixoa
Modificación orzamentaria n.º 5/2015: aprobación definitiva e novo resumo por capítulos

PUBLICACIÓN DO NOVO RESUMO POR CAPÍTULOS EXPTE.5/2015 Aprobado definitivamente o expediente de modificación orzamentaria n.º 5/2015, mediante resolución da Alcaldía do 3-9-2015 (executiva), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real decreto lexislativo 2/2004, do 5 de marzo, de texto refundido da Lei reguladora das facendas locais. Irixoa, 3 de setembro de 2015. O alcalde Antonio Deibe Sanmartín
11/09/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Listaxe provisional de admitidos e excluídos a proceso selectivo para elaboración de lista para posto de educador/educador titor

ANUNCIO RESOLUCIÓN 2015/18973, DO 31/08/2015, POLA QUE SE APROBA A RELACIÓN PROVISIONAL DE ADMITIDOS E EXCLUÍDOS AO PROCESO SELECTIVO PARA ELABORAR UNHA LISTA DE ASPIRANTES A FUNCIONARIOS INTERINOS PARA O POSTO DE EDUCADOR/EDUCADOR TITOR D. Valentín González Formoso, presidente da Deputación Provincial da Coruña, Logo de ver as solicitudes presentadas para tomar parte nas probas selectivas convocadas no BOP n.º 137, do 22/07/2015, para a elaboración de listas de aspirantes para o posible nomeamento como persoal funcionario interino para o posto de educador/educador titor, e tendo en conta as bases da convocatoria, RESOLVO: Aprobar as listaxes provisionais de admitidos e excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles aos efectos de reclamacións, de acordo coa normativa vixente: A Coruña, 2 de setembro de 2015. O presidente A secretaria accidental Valentín González Formoso Amparo C. Taboada Gil
11/09/2015 | Administración LocalMunicipal
Aranga
Secretaría - Intervención
Expediente de modificacion de créditos 1/2015

ANUNCIO O Pleno municipal, na sesión que celebrou o día 3 de setembro de 2015, aprobou inicialmente o expediente de modificación de créditos n.º 1/3/CE/2015, créditos extraordinarios, financiados co remanente líquido de tesorería, polo importe de 18.632,11 €. En cumprimento do disposto no artigo 177.2 en relación co 169 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais, exponse ao público durante o prazo de quince días hábiles dende o día seguinte á insercción do presente anuncio, a efectos de que os interesados poidan examinalo e presentar as reclamacións ou alegacións que estimen oportunas. De non presentarse reclamacións durante dito prazo, o expediente considerarase definirivamente aprobado. Aranga, 4 de setembro de 2015. O alcalde Asdo.: Alberto Platas Álvarez
10/09/2015 | Administración LocalMunicipal
Carral
Elevación a definitivo do acordo plenario inicial de derrogación do Regulamento orgánico municipal do Concello de Carral

Na sesión extraordinaria do Pleno do Concello de Carral realizada o 9 de xullo de 2015 adoptáronse, entre outros, os seguintes acordos: “1.–Aprobar inicialmente a derrogación do regulamento orgánico municipal (ROM) do Concello de Carral.2.–Someter o texto do acordo de derrogación aprobado inicialmente a información pública e audiencia ás persoas interesadas polo prazo de trinta días para a presentación de reclamacións e suxestións, mediante anuncios no taboleiro de edictos do Concello e no Boletín Oficial da Provincia da Coruña.3.–Unha vez transcorrido tal periodo, someter ao Pleno a resolución de todas as reclamacións e suxestións presentadas dentro de tal prazo, e o texto do acordo de derrogación, á súa aprobación definitiva. No caso de que non se tivese presentado ningunha reclamación ou suxestión, entenderase definitivamente adoptado o acordo até entón provisional.4.–Publicar o acordo de derrogación do regulamento orgánico municipal, definitivamente aprobado, no Boletín Oficial da Provincia da Coruña”. Logo de someter os devanditos acordos a exposición pública (mediante o anuncio publicado no Boletín Oficial da Provincia da Coruña n.º 139, do 24 de xullo de 2015, e no taboleiro de edictos do Concello entre o 28 de xullo de 2015 e o 3 de setembro de 2015), durante o prazo de trinta días hábiles dende a publicación no taboleiro e no BOP establecido ao efecto, entre os días 29 de xullo de 2015 e 2 de setembro de 2015, de acordo co informe do 3 de setembro de 2015 da auxiliar do rexistro xeral do Concello, segundo o cal non foi presentada no rexistro xeral do Concello de Carral ningunha reclamación, esta Alcaldía ditou, en uso das atribucións que lle confere o artigo 21.1. a), r) e s) LRBRL, o decreto 403/2015 o 3 de setembro de 2015 polo que resolveu: 1.–Entender elevado a definitivo o devandito acordo plenario inicial de derrogación do regulamento orgánico municipal do Concello de Carral, por non terse presentado reclamación ningunha a aquel durante o prazo establecido ao efecto, en aplicación do artigo 49. c) par 2.º LRBRL.2.–Dispoñer o inserimento no Boletín Oficial da Provincia da Coruña dun anuncio dando conta da devandita derrogación, que entrará en vigor unha vez transcorra o prazo previsto no artigo 65.2 LRBRL (de acordo co art.70.2 do mesmo texto normativo). Contra a derrogación de tal regulamento poderá interpoñerse directamente recurso contencioso-administrativo perante o órgano de tal xurisdición e no prazo que establece a Lei 29/1998, do 13 de xullo, reguladora da xurisdición contencioso-administrativa. Carral, 3 de setembro de 2015. O ALCALDE José Luís Fernández Mouriño
10/09/2015 | Administración LocalMunicipal
Malpica de Bergantiños
Recadación
Exposición da conta xeral correspondente ó exercicio económico de 2014

A N U N C I O Formulada e rendida a conta xeral deste Concello correspondente ó exercicio de económico de 2014, integrada polas contas e estados os que se fai referencia no artigo 209 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e unha vez informada pola Comisión especial de Contas, exponse ó público na Intervención deste Concello, cos documentos que a xustifican por espazo de quince días hábiles, contados a partires do seguinte ó da inserción do presente anuncio no Boletín Oficial da Provincial, ó obxecto de que os interesados lexítimos durante dito prazo de exposición e os oito seguintes días poidan examinala e formular por escrito os reparos e observacións que se estimen pertinentes, de conformidade co disposto no artigo 212.3 do citado texto legal e demais disposicións concordantes vixentes. Malpica de Bergantiños, 8 de setembro de 2015. O alcalde Asdo.: Eduardo José Parga Veiga
10/09/2015 | Administración LocalMunicipal
O Pino
Edicto. Exposición pública Conta Xeral 2014

Formulada e rendida a conta xeral do presuposto da Mancomunidade de Concellos Galegos do Camiño Francés correspondente ó exercicio de 2014, integrada polas contas e estados ás que fai referencia o artigo 209 do Real Decreto lexislativo 2/2004 de 5 de marzo polo que se aproba o texto refundido da Lei Reguladora das Facendas Locais, e informada favorablemente pola Comisión Especial de Contas en sesión de data 31 de agosto de 2015, exponse ó público cos documentos que a xustifican na secretaría desta Mancomunidade, polo espazo de quince dias hábiles contados a partir do seguinte ó da publicación do presente anuncio no BOP, con obxecto de que os interesados lexítimos poidan examinala, e formular por escrito os reparos e observacións que se estimen oportunos, durante dito prazo de exposición e os oito días seguintes, todo elo de conformidade co disposto no artigo 212 do citado texto legal e demais disposicións concordantes. O Pino, a 1 de setembro de 2015 O Presidente, Asdo/Manuel Taboada Vigo
10/09/2015 | Administración LocalMunicipal
Carnota
Expte. modificación de créditos 2/2015

O presente expediente de modificación de créditos 2/2015, foi aprobado con carácter inicial polo pleno da Corporación en sesión ordinaria de 7 de SETEMBRO do 2.015, por un importe de 49.014,20€, dispoñendo a exposición ó público polo prazo de 15 dias hábiles, mediante a publicación dun anuncio no BOP, para os efectos de reclamacións, segundo o estabrecido no artigo 38, en relación cos artigos, 20 e 22 do Real Decreto 500/1990, do 20 de abril. Se transcurrido o prazo citado non se formularen reclamacións, o expediente considerarase aprobado definitivamente, sen necesidade de adoptar un novo acordo. No caso de que se presentaran, o pleno disporá dun prazo dun mes para resolvelas. O resumo por capitulos de dito expediente publicase no BOP como requisito previo para a súa entrada en vigor, segundo o establecido no artigo 20.5 do citado RD 500/1990 e os artigos 169 e 177 do Texto refundido da Lei reguladora das facendas locais, aprobado polo real decreto lexislativo 2 / 2004, do 5 de marzo. O Orzamento desta entidade e o prorrogado do 2011, publicado no BOP nº 250, do 31/12/2014, e corrección de erratas BOP 06-02-2015, nº 25.1.- Gastos de Persoal 1.400.000,00 € 1.400.000,00 € 2.- Gastos Correntes 785.547,54 € 785.547,54 € 3.- Gastos Financeiros 70.500,00 € 70.500,00 € 4.- Transfer. Correntes 313.965,48 € -49.014,20€ 264.951,28€ 6.- Inversións Reais 0,00 € +49.014,20€ 49.014,20€ 7.- Transferencias Capital 0,00 € 0,00 € 8.- Activos Financeiros 0,00 € 0,00 € 9.- Pasivos Financeiros 130.000,00 € 130.000,00 € TOTAL 2.700.013,02 € 0,00€ 2.700.013,02€ Crédito extraordinario da partida G1621/ 463.00 á partida G1533/629.03 1.- Impostos Directos 774.500,00 € 0,00 € 774.500,00 € 2.- Impostos Indirectos 126.000,00 € 0,00 € 126.000,00 € 3.- Taxas e Prezos P.448.500,00 € 0,00 € 448.500,00 € 4.- Transfer. Correntes 3.464.406,06 € 0,00 € 3.464.406,06 € 5.- Ingresos Patrimoniais 103.927,84€ 0,00 € 103.927,84 € 6.- Enaxenación Inversións R.0,00 € 0,00 € 0,00 € 7.- Transferencias Capital 0,00 € 49.014,20€ € 49.014,20€ € 8.- Activos Financeiros 0,00 € 0,00 € 0,00 € 9.- Pasivos Financeiros 0,00 € 0,00€ 0,00 € TOTAL 4.917.333,90€ 49.014,20€€ 4.966.348,10 € Carnota a 8 de setembro do 2015 O ALCALDE Asdo. Ramón Noceda Caamaño
10/09/2015 | Administración LocalMunicipal
Muxía
Aprobacion da conta xeral 2014 da Mancomunidade Comarca de Fisterra

ANUNCIO CONTA XERAL DO EXERCICIO 2014 Formulada e rendida a conta xeral do orzamento desta Mancomunidade correspondente ao exercicio 2014, e informada pola Comisión Especial de Contas celebrada o día 8 de setembro de 2015, exponse ao público cos documentos que a xustifican, polo prazo de quince días hábiles, contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Muxía, 8 de setembro de 2015. O alcalde Félix Porto Serantes
10/09/2015 | Administración LocalMunicipal
Camariñas
Elevación a automática a definitivo do acordo de aprobación inicial do expediente de modificación de crédito 17/2015, mediante a suplemento de crédito extraordinario

“Elevación automática a definitivo do acordo de aprobación inicial do expediente de modificación de crédito 17/2015, mediante a suplemento de crédito extraordinario” Rematado o prazo de exposición ao público do acordo plenario de modificación n.º 17 do orzamento da Corporación para o ano 2015, mediante a concesión de suplemento de crédito, sen presentarse reclamacións, enténdese elevado a definitivo, conforme ao disposto no artigo 177 do Real decreto lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do estado de ingresos e de gastos trala aprobación do devandito expediente. Conforme ao artigo 171 do texto refundido da Lei reguladora de facendas locais aprobado por Real decreto lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Camariñas, a 1 de setembro de 2015. A alcaldesa en funcións Asdo.: Sandra Insua Rial
10/09/2015 | Administración LocalMunicipal
Cedeira
Aprobación definitiva do expediente MC 13/2015

ANUNCIO DE APROBACIÓN DEFINITIVA DE MODIFICACIÓNS PRESUPOSTARIAS De conformidade con o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, comunícase que o Pleno da Corporación, en sesión celebrada o día 29 de xullo de 2015, adoptou os acordos de aprobación inicial das modificacións orzamentarias MC 13 2015 CE 01 2015 SC 01 2015 e MC 14 2015 TC 05 2015. Publicouse o anuncio de exposición pública no BOP 149 do 7 de agosto de 2015 sen que se presentaran alegacións ou reclamacións, polo que mediante resolución do 02 de setembro declaráronse aprobados definitivamente os acordos iniciais. Para a modificación orzamentaria MC 13 2015 CE 01 2015 SC 01 2015 o resumo por capítulos do presuposto que aumentan é o seguinte: Para modificación orzamentaria MC 14 2015 TC 05 2015 O resumo por capítulos do presuposto que se modifican é o seguinte: Contra a aprobación definitiva poderá interpoñerse directamente recurso contencioso-administrativo ante o Tribunal e na forma e prazos que establece a estes efectos a Lei 29/1998, do 13 de xullo, reguladora dá xurisdición contencioso-administrativa, sen que dita interposición implique, por si mesma, a suspensión da modificación orzamentaria definitivamente aprobada ou a súa inexecución, así mesmo, poderán interpoñerse cantos outros recursos ou accións procedan en dereito. Cedeira, 02 de setembro de 2015. O alcalde accidental José Camilo Casal García
10/09/2015 | Administración LocalMunicipal
Camariñas
Decreto da Alcaldía delegando funcións

ANUNCIO DECRETO DA ALCALDÍA DELEGANDO FUNCIÓNS Por ausentarme da Alcaldía entre os días 25 de agosto e 4 de setembro de 2015, ambos incluídos, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, en esta data, ACORDO: PRIMEIRO.–Delegar as funcións da Alcaldía entre os días 25 de agosto e 4 de setembro de 2015, na 1.ª tenente de alcalde, Dna. Evangelina Maria Banita Granier. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 24 de agosto de 2015. O alcalde Asdo.: Manuel Valeriano Alonso de León
10/09/2015 | Administración LocalMunicipal
Porto do Son
Aprobación inicial de modificación de crédito

O Pleno da Corporación, na sesión ordinaria do 7 de setembro de 2015, aprobou inicialmente o expediente de modificación de crédito, na modalidade de crédito extraordinario nº 2/2015, por importe de douscentos mil dezanove euros e vinte e cinco céntimos (219.018,25 euros). En cumprimento do disposto no artigo 169 TRLRFL exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. O expediente poderá consultarse na Intervención do concello, de 9 a 14 horas. Porto do Son, 8 de setembro de 2015. O alcalde, Asdo. José Luis Oujo Pouso.
30/09/2015 | Administración LocalMunicipal
Carnota
Baixa de oficio no padrón de habitantes

De conformidade co disposto no artigo 72 do Regulamento de poboación e demarcación territorial das entidades locais, esta Alcaldía ditou, en data 27/07/2015, una resolución pola que se ordea incoar o procedemento de baixas de oficio no Padrón Municipal de Habitantes a nome das persoas que se relacionan máis abaixo, polo incumprimento da lexislación vixente, ao figuraren empadroadas incumprindo os requisitos establecidos no artigo 54 do citado regulamento: Debido a que non foi posible practicar a notificación no enderezo das persoas interesadas, de conformidade co artigo 59.5 da Lei 30/1992, de 26 de novembro, ábrese un prazo de 15 días, contados desde o seguinte ao da publicación deste anuncio no Boletín Oficial da Provincia e no taboleiro de anuncios do concello, para que as persoas interesadas presenten ante esta Alcaldía as alegacións que consideren oportunas respecto a súa situación no Padrón de Habitantes. De non presentar alegacións en prazo, procederase ás baixas de oficio das inscricións padroais, unha vez recibido o informe favorable do Consello de Empadroamento. Carnota, 22 de setembro de 2015. O alcalde Ramón Noceda Caamaño
30/09/2015 | Administración LocalMunicipal
Arzúa
Anuncio sobre retribucións cargos de adicación exclusiva, percibimento de asistencias e de indemnizacións e dietas

En cumprimento do establecido no artigo 75 nº 5 da Lei 7/1985 de 2 de abril, Reguladora das Bases de Réxime Local, segundo a modificación realizada polo artigo 42 da Lei 14/2000 de 29 de decembro; Faise público que o Pleno deste Concello, na sesión celebrada o día 13 de xullo de 2015, adoptou –por unanimidade dos doce membros que asistiron a mesma- os seguintes acordos: I) Que o alcalde don José Luis García López desempeñe o seu cargo con adicación exclusiva, fixándolle unha retribución bruta anual de 36.173,90 euros en concepto de salario, a partir do día 15 de xullo de 2015. Co percibo tamén de dúas pagas extraordinarias nos meses de xuño e decembro, ambas polo mesmo importe dunha mensualidade. II) Que a primeira tenente de alcalde dona María del Carmen Torreiro Gonzalez, desempeñe o seu cargo con adicación exclusiva, percibindo para iso unha retribución de 27.439,16 euros brutos anuais, a partir do día 15 de xullo de 2015. Co percibo tamén de dúas pagas extraordinarias, nos meses de xuño e decembro, ambas polo mesmo importe dunha mensualidade. III) Que tanto as retribucións propostas para o alcalde, como as propostas para a primeira tenente de alcalde, sexan actualizadas segundo o establecido nas leis de orzamentos xerais do Estado para o persoal funcionario. I) Que as asignacións por concepto de asistencias, que se percibirán pola concurrencia efectiva ás sesións dos órganos colexiados de que se forme parte, se fixen nas seguintes contías; a partir das sesións que se celebrarán xa dende a constitución da Corporación Municipal. a) 100 euros, por asistencia as sesións do Pleno. b) 80 euros, por asistencia ás sesións da Xunta de Goberno Local. c) 80 euros, por asistencia ás sesións das Comisións Informativas, as reunións dos Consellos Escolares e ás reunións doutros órganos colexiados. II) Que as indemnizacións (por gastos ocasionados no exercicio do cargo, que sexan efectivos e previa xustificación documental), se apliquen con carácter retroactivo dende a data de constitución desta Corporación Municipal, na seguinte forma: a) Por gastos de locomoción que se produzan como consecuencia de desprazamentos dispostos pola Corporación ou polo seu presidente.- Os previstos na factura ou documento acreditativo correspondente. Mentres que se se utiliza vehículo propio.- Faranse efectivos a razón de 0,19 euros por quilómetro percorrido. b) Por gastos orixinados noutros lugares do territorio nacional, que teñan o concepto de “dietas”.- As mesmas cuantías previstas para o persoal incluido no Grupo 2 do Anexo II do Real Decreto 462/2002 de 24 de maio, sobre indemnizacións por razón do servizo, (segundo a revisión efectuada pola Resolución de 2 de decembro de 2005 da Secretaría de Estado de Facenda e Orzamentos); que son as seguintes: por aloxamento por manutención Dieta enteira 65,97 euros 37,40 euros 103,37 euros.” En Arzúa, a 21 de xullo de 2015. O alcalde Asdo.: José Luis García López
30/09/2015 | Administración LocalMunicipal
Monfero
Licitación de obras

ANUNCIO DE LICITACIÓN OBRAS 1. ENTIDADE ADXUDICADORA. a) Organismo: Concello de Monfero. b) Dependencia que tramita o expediente: Secretaría.2. OBXECTO DO CONTRATO. a) Descrición do obxecto: RENOVACIÓN DE INSTALACIÓNS DE ILUMINACIÓN PUBLICA EXTERIOR EN CONVENTO, CANEDO E XIAO. b) Lugar execución: Concello de Monfero. c) Prazo execución: 1 mes.3. TRAMITACIÓN. a) Tramitación: urxente. b) Procedemento: aberto. c) Forma: procedemento aberto cun único criterio de valoración (factor prezo). 4. ORZAMENTO BASE LICITACIÓN. Importe total: 28.205,10 (IVE incluído). 5. GARANTÍAS. a) Provisional: non se esixe. b) Definitiva: 5% do prezo de adxudicación, excluído IVE.6. OBTENCIÓN DE DOCUMENTACIÓN. Perfil do contratante ( www.concellodemonfero.com ) e oficinas municipais. Data límite obtención documentos: ata as 14.00 horas do día anterior ao que remate o prazo de presentar as proposicións.7. REQUISITOS ESPECÍFICOS DO CONTRATISTA. a) Clasificación: non se esixe. b) Outros requisitos: ver cláusula 12 do prego.8. PRESENTACIÓN DE OFERTAS E DAS SOLICITUDES DE PARTICIPACIÓN. a) Data límite presentación: dentro do prazo de trece (13) días naturais, a contar do seguinte ao da publicación do anuncio de licitación no Boletín Oficial da Provincia, en horario de oficina (de 9.00 a 15.00 horas e sábados de 10.00 a 13.00 horas). b) Documentación a presentar: 2 sobres pechados. – Sobre “A “, subtitulado “Documentación”, deberá conter a esixida na cláusula 12 do prego (poderá ser substituída pola declaración a que se refire o anexo IV). – Sobre “B”, subtitulado “Oferta económica”, conterá a proposición económica formulada de conformidade co modelo que figura no anexo II do prego de cláusulas administrativas particulares.9. APERTURA DAS OFERTAS: ás 14.00 horas do segundo día hábil seguinte, agás sábado, ao de finalización do prazo de presentación de ofertas, no salón de sesións da Casa do Concello.10. OUTRAS INFORMACIÓNS: oficinas municipais.11. GASTOS DE ANUNCIOS: serán por conta do adxudicatario.12. PREGOS: é de aplicación o prego de cláusulas administrativas particulares aprobado na Xunta de Goberno Local do 23-09-2015. Monfero, 24 de setembro de 2015. O alcalde Andrés Feal Varela
30/09/2015 | Administración LocalMunicipal
Santa Comba
Aprobación definitiva de expediente de modificación orzamentaria

Aprobación definitiva de expediente de modificación orzamentaria Transcorrido o prazo de 15 días para someter a exposición pública os expedientes de modificacións de créditos, transferencia de crédito competencia de pleno 4/2015, e suplemento de crédito competencia de pleno 1/2015, non téndose presentado reclamacións ao mesmo, enténdese elevado a definitivo os acordos de aprobación inicial adoptado polo Pleno da Corporación o 28/08/2015. Consonte ao artigo 169.3 do RDL 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), en relación ao seu artigo 177.2, procédese a publicar o resumo por capítulos estado de gastos do orzamento de 2015, prorrogado do 2014, co seguinte detalle: ESTADO DE GASTOS ESTADO DE INGRESOS De conformidade cos artigos 171 e 177.2 do TRLRFL, contra o acordo de aprobación definitiva poderá interpoñerse directamente recuso contencioso-administrativo, nos termos e prazos fixados na Lei de xurisdición contencioso-administrativo. Santa Comba, 28 de setembro de 2015. O alcalde-presidente Asdo.: José Antonio Ucha Velo
30/09/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 21 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Mañón e Ortigueira (IN407A 2015/243-1

Resolución do 21 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica nos concellos de Mañón e Ortigueira (Núm. Expte.: IN407A 2015/243-1) Núm. Expte.: IN407A 2015/243-1 Solicitante: UNIÓN FENOSA DISTRIBUCIÓN, S. A. Denominación: retranqueo LMT MEA-826 deriva a CT Regos dos Sapos Concellos: Mañón e Ortigueira Características técnicas: Reforma da liña de media tensión MEA-826 entre os apoios n.º 117/44 e n.º 117/64, a 20 kV, cunha lonxitude de 2,772 km, coa orixe no apoio n.º 117/44 existente no tramo da derivada ao CT Rego dos Sapos, proxectándose 13 apoios e condutor tipo LA-56 mm 2 Al. Centro de transformación Rego dos Sapos intemperie sobre apoio de formigón que substitúe o existente, cunha potencia de 50 kVA e unha relación de transformación de 20000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 21 de setembro de 2015 O xefe territorial Isidoro Martínez Arca